《金缕曲 秋暮登雨花台》
清代·顾贞观

此恨君知否。问何年、香消南国，美人黄土。结绮新妆看未竟，莫美诸军飞渡。

待领略、倾城一顾。若使金瓯常怕缺，纵繁华、千载成虚负。

琼树曲，倩谁谱。

重来庚信哀难诉。是耶非、乌衣朱雀，旧时门户。如此江山刚换得，才子几篇词赋。

吊不尽、人间今古。试上雨花台上望，但寒烟衰草秋无数。

听嘹唳，雁行度。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。